EkBass/fiwiki-20250220-pages-articles huggingface dataset:
NR-30

NR-30 oli neuvostoliittolainen monissa Neuvostoliiton ja Varsovan liiton lentokoneissa käytetty konetykki. Sen suunnittelijat olivat Aleksandr Emmanuilovitš Nudelman ja Aron Abramovitš Rihter ja se otettiin käyttöön vuonna 1954. NR-30 oli yksiputkinen, lukkorekyyliperiaatteella toimiva 30 mm tykki. Ase oli periaatteelliselta ratkaisultaan suurennettu versio vuonna 1949 käyttöön tulleesta samojen suunnittelijoiden käsialaa olevasta 23 mm NR-23-tykistä. Tykin tehokas patruuna ja siitä johtuvat suuret rekyylivoimat edellyttivät suujarrun käyttöä, tarkoituksena estää ampuvan koneen rungon vaurioituminen ammuttaessa. NR-30 tykkiä käytettiin MiG-19 -koneessa, joissakin MiG-21 malleissa, Suhoi Su-7 -koneessa ja Suhoi Su-17 -koneessa. Se oli käytössä myös Shenyang J-6 -koneessa, joka oli Kiinan kansantasavallan kopio MiG-19:stä. Kiinalaiset valmistivat myös omaa versiotaan, Type-30, joka oli ominaisuuksiltaan hiukan erilainen, mutta käytännössä toiminnaltaan samanlainen kuin NR-30. Tykkiä saatettiin käyttää myös Almaz-sarjan sotilasavaruusasemissa. == Tekniset tiedot == * Tyyppi: yksiputkinen konetykki * Kaliiperi: 30 mm * Patruuna: 30 × 155B * Ampumatarviketyypit: sirpale- ja panssarikranaatteja (yms.) * Toiminta: lyhyt putkirekyyli * Pituus: 2 153 mm * Putkipituus: 1 600 mm * Paino: 66 kg * Tulinopeus, teoreettinen: 850–1 000 ls/min * Lähtönopeus: 780–800 m/s * Ammuksen paino: 410 g Luokka:Konetykit Luokka:Lentokoneiden konetykit Luokka:Neuvostoliiton asevoimien kalusto
Mediasoitin

Mediasoitin, mediatoistin tai multimediakiintolevy on laite, jolla voidaan toistaa digitaalisesti tallennettua musiikkia, videoita tai valokuvia television ja stereoiden kautta. Laite voi toistaa median joko suoraan verkosta, tai laitteen omalta tallennusmedialta. ==Toimintaperiaate== Soitin kytketään järjestelmään joko langallisesti Ethernet, USB- tai FireWire- liitäntää käyttämällä, tai langattomasti WLANin tai Bluetoothin yli. Ohjelmat voidaan toistaa esimerkiksi DLNAn avulla. Osa laitteista sisältää kiintolevyn, jolloin multimediatiedostot voidaan ladata tietokoneelta, jossa levy näkyy kiintolevyasemana kuten mikä tahansa muukin ulkoinen kiintolevy. Jos kiintolevyä ei ole, tiedostot toistetaan soittimeen kytketystä ulkoisesta kiintolevystä tai muusta USB-massamuistista. Joissain malleissa laitteeseen on integroitu audiotehovahvistin ja musiikkikäyttöön tarkoitetut laitteet saattavat itsenäisesti osata toistaa Internet radioasemien ohjelmia. Soitinta käytetään kaukosäätimen välityksellä, kuten muitakin useimpia viihde- elektroniikkalaitteita. Soittimen käynnistyttyä mallista riippuen soittimen omaa valikkoa tai kiintolevyn kansioita selaillen toistetaan haluttu tiedosto. Yleensä soitin tukee kappaleita (eng. chapters) videon toistossa, joiden avulla tietyn kohtauksen / kohdan etsiminen videosta on helppoa. Kuten optisissa elokuvalevyissä, useat ääniraidat sekä tekstitykset tiedostossa ovat mahdollisia, ja ne valitaan soittimesta. Kappaleet, ääniraidat sekä tekstitykset "muxataan" esim. matroska kääreeseen. Yleensä soitin tukee resoluutiota 1080p tarkkuuteen asti. ==Liitännät== Audiokäyttöön tehdyissä laitteissa on vähintään linjatasoinen RCA-liitin vahvistimeen ja yleensä myös optinen digitaalinen liitäntä. Multimediasoittimessa on lisäksi yleensä vähintään HDMI- ja CVBS-liitännät televisioon (tai muuhun näyttölaitteeseen) liittämistä varten. Soittimessa voi olla myös USB-liitin sekä muistikorttipaikka tiedostojen toistoa varten. USB-liitintä voidaan käyttää mahdollisesti myös Firmware-päivitykseen, jolla saadaan parannettua soittimen ominaisuuksia ja/tai toimintaa. Joissain multimediakiintolevyissä on myös Ethernet-liitin internetyhteyttä varten, jolloin soittimen kautta voidaan katsoa esim. YouTube videoita. Samaan tarkoitukseen soittimessa voi olla myös langaton yhteys, kuten Wi-Fi. ==Tiedostomuodot== Tässä on lueteltu tiedostomuodot tai koodeekit, joita multimediakiintolevyt yleensä tukevat. ===Video=== * MPEG 1/2/4 * MKV * AVI * H.264 * MJPEG ===Audio=== * WAV * OGG * AAC * MP3 * AC3 ===Tekstitykset=== * SRT * SSA * SUB * SMI ===Kuvat=== * BMP * GIF * JPEG * PNG * TIFF ==Tuotemerkkejä== Yleisimpiä mediasoittimien valmistajia. * LaCie * Asus * Sling Media * Western Digital * Syabas * Synology == Katso myös == * Mediasoitinohjelmisto Luokka:Audiovisuaalinen tekniikka Luokka:Viihde-elektroniikka
Säyneinen

Säyneinen (aik. ) on Pohjois-Savossa sijainnut entinen Suomen kunta. Se itsenäistyi Kaavin pitäjästä vuonna 1924 ja liitettiin vuonna 1971 Juankosken kuntaan. Säyneinen on ollut vuoden 2017 alusta alkaen osa Kuopiota. Säyneisen naapurikunnat olivat Juankoski, Juuka, Kaavi, Muuruvesi, Nilsiä ja Rautavaara. Kirkonkylällä eli Säyneisen taajamassa on kotiseutumuseo, urheilukenttä, kaukalo, sivuapteekki, kirkko, nuorisoseurantalo ja ulkoilmanäyttämö. Säyneisessä toimi alakoulu kesään 2015 asti, viimeisen lukuvuoden aikana 2014–15 koulussa oli 16 oppilasta. Kuopion kaupunki päätti vuonna 2020 purkaa koulurakennuksen. == Kyliä == Hirvisaari, Koskenala, Likosaari, Siikajärvi, Säyneinen, Tuohisaari, Viitaniemi, Venäänaho, Konttimäki, Pisankoski ja Losomäki. Koskenala ja Tuohisaari ovat maarekisterissä olevia termejä, eivät varsinaisia eläviä kyliä. Vuosien 1960 ja 1970 taajamarajausten mukaan Säyneisessä ei ollut lainkaan taajamia. Vuosina 1990–2011 Säyneisen kirkonkylä laskettiin taajamaksi, mutta ei enää vuonna 2014. ==Väestö== Seuraavassa kuvaajassa on esitetty Säyneisen väestönkehitys kymmenen vuoden välein vuosina 1930–1960. Säyneisen seurakunta muodostettiin vuonna 1921 erottamalla Kaavista alue, jolla oli 2 583 asukasta. == Kirkko == Säyneisen kirkon ovat suunnitelleet Sakari Honkavaara ja Esko Suhonen. Se on rakennettu vuosina 1939–1940. 350-istumapaikkainen Säyneisen kirkko edustaa 1940-luvun funktionalismin romanttista tyylisuuntaa. Alttaritaulun paikalla on risti, mutta myös entisöity vanha alttaritaulu palautettiin vuonna 2002 näkyville kirkkosaliin. Kirkkorakennuksen yhteydessä on myös seurakuntasali. == Lähteet == * Säyneisen seurakunta * Virheellinen: 951-997492-8-4 === Viitteet === *
Loot

Loot () oli Raamatun Ensimmäisen Mooseksen kirjan mukaan Abrahamin veljenpoika. Hän vaelsi Kaldean Urista Kanaaninmaahan ja asettui Abrahamista erottuaan Jordaniaan asumaan lakeudelle. Loot pakeni perheineen Sodoman ja Gomorran hävitystä. Kertomus Lootin vaimosta, joka paetessaan katsoi taakseen ja muuttui suolapatsaaksi, kuvastaa useiden kristittyjen mukaan käsitystä siitä, että Jumalan toimien tarkastelu on kuolemansynti. Lootin tyttäret harrastivat juopuneen Lootin kanssa sukurutsaa, jonka seurauksena syntyivät pojat Ben-Ammi ja Moab. == Aiheesta muualla == * Loot suomenkielisessä Raamatussa (1933/1938) Luokka:Ensimmäisen Mooseksen kirjan henkilöt
Kaf

Kaf on monen seemiläisen kielen aakkoston 11. kirjain. Se sisältyy muun muassa heprealaiseen, foinikialaiseen, arabialaiseen ja aramealaiseen kirjaimistoon. Se on kreikkalaisen kapan, latinalaisen K:n ja kyrillisen К:n edeltäjä. Kirjaimen nimi tulee kättä tarkoittavasta sanasta: sana tarkoittaa yhä kämmentä sekä nykyhepreassa että -arabiassa. == Kaf hepreassa == Heprean kielessä kaf ääntyy [k], jos sen sisällä on piste (dageš lene). Kirjaimella on myös pisteetön muoto, jolloin se ääntyy kuten ḥet (foneettisessa merkinnässä /x/), samankaltaisena kurkkuäänteenä kuin saksan 'ch' esimerkiksi sanassa ich. Sanan alussa kaf on aina pisteellinen. Kaf on myös yksi niistä heprean kirjaimista, jotka kirjoitetaan eri tavalla sanan lopussa: sillä on sofit- eli loppumuoto kaf sofit. Heprealaisessa numerojärjestelmässä kafilla on lukuarvo 20. Kaf sofitin lukuarvo on 500. Kieliopillisesti kaf toimii sanan alussa prepositiona, joka voi tarkoittaa muun muassa niin kuin, kuten tai mukaan. Se on lyhennys sanasta כּמו (kəmo). Kaf sofit puolestaan on sanan lopussa yksikön toisen persoonan omistusliite ja objektimuoto. Esimerkkejä: * כינרת kinneret: Genesaret == Koodit == Kaf Kaf sofit Unicode UTF-16 U+05db U+05da Unicode-nimi HEBREW LETTER KAF HEBREW LETTER FINAL KAF HTML &#1499; &#1498; ISO 8859-8 0xeb 0xea == Lähteet == Luokka:Heprealaiset kirjaimet
Juuda

thumb|right|Portugalilainen ääripiirros, jossa esiintyy nimi Juuda (jehuda). Juuda on Vanhassa testamentissa Jaakobin ja Lean poika, josta Juudan heimon sanotaan polveutuneen. Juudan heimo oli alkujaan vain yksi Israelin 12 heimosta, mutta se kasvoi vähitellen niistä ylivoimaisesti suurimmaksi ja merkittävimmäksi. Sen mukaan ovatkin juutalaiset saaneet nimensä. Juudan heimon mukaan sai nimensä myös Juudan kuningaskunta, joka syntyi, kun Israelin kuningaskunta Salomon kuoleman jälkeen jakautui kahtia. == Aiheesta muualla == * Juuda suomenkielisessä Raamatussa (1933/1938) Luokka:Ensimmäisen Mooseksen kirjan henkilöt
Leevi

thumb|right|Portugalilainen ääripiirros, jossa esiintyy nimi Levi. Leevi (לֵוִי) on Raamatun Vanhassa testamentissa Jaakobin ja Lean poika. Hän esiintyy Raamatussa sekä Leevin heimon että leeviläisen pappissäädyn, leeviläisten, kantaisänä. Hänen poikiaan olivat Gerson, Kehat ja Merari. == Aiheesta muualla == *Leevi Raamatussa Luokka:Ensimmäisen Mooseksen kirjan henkilöt cs:Levita da:Levit hr:Levi (pleme) hu:Léviták sh:Levi (pleme) ta:லேவி கோத்திரம் th:เผ่าเลวี tl:Mga Lebita uk:Левіти
Dominick Arduin

Dominick Arduin (7. helmikuuta 1960 Pariisi – kadonnut maaliskuussa 2004) oli Suomessa vuodesta 1988 asunut ranskalainen seikkailija, joka katosi 6. maaliskuuta 2004 yritettyään ensimmäisenä naisena matkata yksin maantieteelliselle Pohjoisnavalle. Arduin asui elämänsä viimeiset 15 vuotta LapissaKaleva 29.4.2005 toimien muun muassa Suomen Ladun tunturioppaana Kiilopäällä Urho Kekkosen kansallispuiston alueella. Dominick Arduin oli kiinnostunut luonnosta, ja seikkailu oli hänen intohimonsa. Arduin oli hankkinut liikunnanohjaajan koulutuksen, ja hänellä oli monipuolinen urheilullinen ja liikunnallinen tausta. Arduin työskentelikin häntä kiinnostavissa ammateissa. Arduin saavutti eläessään myös urheilullisia voittoja, hän on muun muassa melonnan juniorien Ranskan mestari. == Katoaminen == Arduin katosi matkallaan maantieteelliselle Pohjoisnavalle maaliskuussa 2004. Yleisesti uskotaan, että hiihtäen liikkunut Arduin on hukkunut maaliskuun 2004 aikana pudottuaan railoon tai vajottuaan heikkoihin jäihin. Viimeiset löydetyt jäljet päättyivät suuren railon reunalle luoteeseen Komsomoletsin saaren pohjoiskärjestä, josta Arduin oli lähtenyt hiihtäen matkaan. Marraskuussa 2004 Dominick Arduinin suomalainen edunvalvoja pyysi Helsingin käräjäoikeudelta ranskalaisseikkailijan julistamista kuolleeksi. Päätöstä kuolemasta ei voitu tuolloin antaa, koska käräjäoikeus katsoi, ettei tapaus täyttänyt kuolleeksi julistamisen ehtoja. Dominick Arduin julistettiin lopulta kuolleeksi Lapin käräjäoikeuden 9. syyskuuta 2005 tekemällä päätöksellä. Kuolleeksi julistamista hakivat Arduinin edunvalvoja, varatuomari Sami Tervahauta ja Arduinin sisarukset.Inarilaisen artikkeleita 14.9.2005 == Sven Pahajoen kirja Arduinista == Syyskuussa 2004 julkaistiin pohjoissuomalaisen toimittajan Sven Pahajoen kirja Dominick Arduinista. Kirja Dominick Arduin, Seikkailijan salaisuus (Revontuli 2004) käsitteli Arduinin elämää – Pahajoki sai tutkiessaan naisen taustoja selville, että hän oli Suomessa asuessaan pitkälti sepittänyt oman elämäntarinansa toimittajille ja ystäville. Sven Pahajoki on julkisuudessa esittänyt arvailuja, että Arduin on saattanut lavastaa oman kuolemansa. Pahajoki johti Jatulin Tarhat -yhdistystä, joka oli mukana rahoittamassa Arduinin etsintöjä. == Lähteet == == Aiheesta muualla == * Ylen Elävä arkisto: Dominick Arduin katosi yrittäessään hiihtää pohjoisnavalle * Seura.fi: Kadonneen naparetkeilijän mysteeri: Kuka vastasi puhelimeen vuosia myöhemmin? * Seura.fi: Kadonneen naparetkeilijän salaisuus: Koko elämäntarina oli pelkkää huijausta * Mtvuutiset.fi: Suomalainen seikkailija katosi oudosti lähes 15 vuotta sitten – kuka vastasi naisen puhelimeen vuosia myöhemmin? * Apu.fi: 43-vuotias Dominick Arduin katosi Jäämerellä vuonna 2004: Avun toimittaja Eve Hietamies muistelee tragedian taustoja Luokka:Naparetkeilijät Luokka:Ranskalaiset kadonneet henkilöt Luokka:Suomen ranskalaiset Luokka:Vuonna 1960 syntyneet Luokka:Vuonna 2004 kuolleet
Television

Television oli yhdysvaltalainen rockyhtye, jonka Tom Verlaine ja Richard Hell perustivat New Yorkissa 1973. Yhtye julkaisi uransa huipulla vain kaksi LP- levyä, joista ensimmäinen eli Marquee Moon (1977) luetaan yleisesti rockhistorian klassikkojen joukkoon. Yhtye teki paluun 1990-luvun alussa sekä vuonna 2001. == Ura == Television oli ensimmäisiä legendaarisella CBGB- klubilla soittaneita yhtyeitä. Nauhoitettuaan demoja eri levy-yhtiöille yhtyeen alkuperäinen basisti Richard Hell lähti bändistä ja hänen tilalleen tuli tuolloin Blondien basisti Fred Smith. Televisionin esikoissingle ”Little Johnny Jewel” julkaistiin vuonna 1975. Fred Smithin vankka bassonsoitto vahvisti musiikia, mikä johti siihen, että yhtye teki levytyssopimuksen Elektra Recordsin kanssa vuonna 1977. Television nauhoitti Elektra Recordsille albumit Marquee Moon ja Adventure. Nauhoitettuaan Adventure-albumin vuonna 1978 Television hajosi yhtyeen sisäisiin riitoihin New Yorkin The Bottom Line -klubilla. 14 vuotta yhtyeen toisen studioalbumin ja vuonna 1978 tapahtuneen hajoamisen jälkeen Television teki paluun ja julkaisi vielä kolmannen ja viimeisen albumin . Levyn tunnetuin kappale on kirjailija William S Burroughsille omistettu ”Call Mr. Lee”, josta kuvattiin myös musiikkivideo. Musiikillisesti Television edusti The Velvet Undergroundiin palautuvaa New Yorkin ”taidepunkia”, joka erosi tunnetummasta brittiläisestä punkrockista muun muassa älyllisyyttä tavoittelevan tyylinsä ja pitkien kitarasoolojen johdosta. ==Diskografia== ===Studioalbumit=== * * * ===Livealbumit=== *The Blow-Up (1982, nauhoitettu 1978) *Live at the Academy, 1992 (2003, nauhoitettu 1992) *Live at the Old Waldorf (2003, nauhoitettu 1978) Luokka:Yhdysvaltalaiset rockyhtyeet Luokka:Yhdysvaltalaiset post-punk-yhtyeet
Tyviö

Tyviö (vanhentuneelta nimitykseltään tyvikenttä) on heraldiikassa varsinainen airutkuvio, joka viittaa kilven alaosaan. Se ulottuu kilven reunasta reunaan ja käsittää vajaan kolmanneksen kilven alasta. Tyviön reuna ei ole aina tasainen, vaan se voi olla esimerkiksi aalto- tai sahakoroinen. == Lähteet == == Aiheesta muualla == Luokka:Airutkuviot
Airutkuvio

Airutkuvioilla tarkoitetaan heraldiikassa tiettyjä vakiintuneita tapoja kuvioida vaakunakilpeä. Ne ovat geometrisia kuvioita ja ulottuvat kilven reunoihin asti. Heraldiset kuviot jaotellaan usein varsinaisiin airutkuvioihin, airutkuvioiden lähisukulaisiin, risteihin ja yleiskuvioihin. Suomessa airutkuviot sijoitetaan aina kilvelle, ei kilpeen. Ne ovat siis plastisessa vaakunassa kohokuvioita. Monessa muussa maassa airutkuvioita tai ainakin osaa niistä pidetään kilven jakoina. Airutkuvioiden alkuperän on arveltu olevan eri muotoihin asetelluissa puisissa ja rautaisissa tangoissa, joita on käytetty kilven osien kiinnittämiseen ja kilven vahvistamiseen. ==Varsinaiset airutkuviot== Tiedosto:Fess demo.svg|Hirsi Tiedosto:Barrulet demo2.svg|Varras Tiedosto:Pale demo.svg|Paalu Tiedosto:Pallet demo.svg|Riuku Tiedosto:Bend demo.svg|Palkki Tiedosto:Bendlet demo2.svg|Jänne Tiedosto:Bend Sinister demo.svg|Vastapalkki Tiedosto:Bendlet Sinister demo.svg|Vastajänne Tiedosto:Chevron demo 3.svg|Polviorsi Tiedosto:Kaksoispolviorsi demo.svg|Kaksoispolviorsi Tiedosto:Chief demo.svg|Lakio Tiedosto:Champagne demo.svg|Tyviö Tiedosto:Side demo.svg|Pieli Tiedosto:Side Sinister demo.svg|Vastapieli Tiedosto:Cross demo.svg|Risti Tiedosto:Saltire demo.svg|Vinoristi Tiedosto:Pall demo.svg|Haaruristi Tiedosto:Pall Reversed demo.svg|Kaateinen haaruristi Tiedosto:Blason ville fr Verzeille (Aude).svg|Lakiopaalu Tiedosto:Tyviöpaalu demo.svg|Tyviöpaalu ==Airutkuvioiden lähisukulaiset== Tiedosto:Blason ville fr Villebazy (Aude).svg|Kärki Tiedosto:Pointe.png|Kiila Tiedosto:Säde demo.svg|Palkittainen kiila Tiedosto:Vasensäde demo.svg|Vastapalkittainen kiila Tiedosto:Kumosäde vasemmalle demo.svg|Palkittainen kumokiila Tiedosto:Kumosäde oikealle demo.svg|Vastapalkittainen kumokiila Tiedosto:Lozenge demo2.svg|Ruutu Tiedosto:Rustre demo2.svg|Kairattu ruutu Tiedosto:Mascle demo2.svg|Lävistetty ruutu Tiedosto:Bordure demo.svg|Reunus Tiedosto:Orle demo.svg|Kehä Tiedosto:Double Tressures demo.svg|Kaksoiskehä Tiedosto:Canton demo.svg|Kolkka Tiedosto:Quarter demo.svg|Neliö Tiedosto:Lakineliö demo.svg|Lakineliö Tiedosto:Gyron demo2.svg|Viiri == Lähteet == == Aiheesta muualla == *
Anders Celsius

Anders Celsius (27. marraskuuta 1701 Uppsala – 25. huhtikuuta 1744 Uppsala) oli ruotsalainen tähtitieteilijä. Celsius toimi Uppsalan yliopiston tähtitieteen professorina vuosina 1730–1744. Anders Celsiuksen tutkimukset kohdistuivat lähinnä meteorologiaan, revontuliin ja Maan magnetismiin. == Lapsuus == Celsius kuului Hälsinglandista kotoisin olevaan sukuun, jossa oli paljon tiedemiehiä. Hänen isänsä Nils oli tähtitieteilijä ja hänen äitinsä Gunilla oli tähtitieteilijän tytär. Hänen molemmat isoisänsä olivat professoreita Uppsalassa. == Ura tiedemiehenä == Anders Celsius toimi Uppsalan yliopiston tähtitieteen professorina vuosina 1730–1744, ja vuonna 1740 hän perusti Uppsalan observatorion. Siihen aikaan Pohjoismaissa ei vielä ollut kunnon observatorioita, joten Celsius tutustui ensin Manner-Euroopan kuuluisiin tähtitieteellisiin observatorioihin ja vieraili Nürnbergissä, Roomassa ja Pariisissa. Celsius vaikutti Maupertuis’n astemittausretken suuntautumiseen Tornionjokilaaksoon ja oli retkellä mukana. Celsius tutki myös magneettikenttien muutoksia revontulten aikana ja pyrki mittaamaan tähtien kirkkautta. == Celsius-asteikko == 1700-luvun alussa oli erilaisia lämpötila- asteikkoja käytössä yli kolmekymmentä, mutta nykyään kaikkialla maailmassa paitsi Yhdysvalloissa käytetään Celsius-asteikkoa, joka on saanut nimensä Anders Celsiukselta. Hän esitti asteikon ensimmäisen kerran Ruotsin tiedeakatemialle vuonna 1742. Asteikossa veden jäätymispiste oli 100 ja kiehumispiste 0 astetta. Myöhemmin Carl von Linné käänsi asteikon toisin päin, nykyiseen muotoonsa. Anders Celsius kuoli tuberkuloosiin vuonna 1744 Uppsalassa. == Julkaisuja == * Arithmetica eller räknekonst (1727) * Nova methodus distantiam solis a terra determinandi (1730) * Tankar om kometernes igenkomst (1735) * Bref om jordens figur (1736) * Memorial om calendarii förbättrande hvad påskens rätta firande angår (1738) * De observationibus pro figura telluris determinanda (1738) * Almanakkoja vuosilta 1728–1737, 1740, 1741 ja 1743–1745 == Muuta == Celsiuksen kuva on ollut maalattuna Norwegian Air Shuttlen kahden sittemmin käytöstä poistetun Boeing 737–800 -koneen pyrstöön. == Katso myös == * Käymäjärven kivi ==Lähteet== ==Aiheesta muualla== * * * * * Luokka:Ruotsalaiset fyysikot Luokka:Vuonna 1701 syntyneet Luokka:Vuonna 1744 kuolleet
Sadan vuoden päästäkin

__NOTOC__ Sadan vuoden päästäkin on suomirockyhtye Eppu Normaalin kolmastoista studioalbumi. Albumi julkaistiin 29. lokakuuta 2004, ja se päätti yhtyeen 11 vuoden mittaiseksi paisuneen levytystauon, sillä edellisen kerran yhtyeen uutta studiomateriaalia oli kuultu vuonna 1993 Studio Etana-albumilla. Albumia onkin luonnehdittu “suomalaisen musiikin odotetuimmaksi julkaisuksi”. Albumin on tuottanut yhtyeen kitaristi Mikko “Pantse” Syrjä. Jo avausviikollaan Sadan vuoden päästäkin päätyi nopeasti Suomen albumilistan kärkeen, ja se pysytteli ykkössijalla kolmen viikon ajan myyden platinaa julkaisupäivänään. Listalla albumi oli kaiken kaikkiaan 19 viikon ajan. Albumin singleistä parhaiten listoilla menestyi ”Suolaista sadetta”, josta kuvattiin myös yhtyeen historian ensimmäinen musiikkivideo. == Kappaleet == # # # # # # # # # # # # == Kokoonpano == * Sami Ruusukallio - basso, taustalaulu * Aku Syrjä - rummut * Martti Syrjä - laulu * Mikko Syrjä - kitara, taustalaulu * Juha Torvinen - kitara == Arvostelut == * Desibeli.net: == Lähteet == Luokka:Eppu Normaalin albumit Luokka:Vuoden 2004 albumit
Keskuspankki

Keskuspankki on julkinen, voittoa tuottamaton, taloudellinen ja poliittinen laitos, jolla on rahavarannon hallintaan liittyviä erityistehtäviä. Keskuspankkeja säätelee hallituksilta saatu mandaatti, joka määrittää niiden päämäärät ja ehdot, joilla ne rahavarantoa kontrolloivat. Keskuspankit muokkaavat rahapolitiikkaa, vaikuttavat vaihtokursseihin ja varjelevat taloudellista vakautta. Keskuspankkien päätökset vaikuttavat taloudellisiin muuttujiin, jotka määrittävät talouskasvua, tuotantoa ja kansallisia kehityslinjauksia. Niiden päätöksillä on myös vaikutuksia kansainväliseen taloudelliseen ja monetaariseen yhteistyöhön. Valtion keskuspankilla on yksinoikeus laskea liikkeelle valuuttaa, joka on maan laillinen maksuväline. Keskuspankki lainaa hallitukselle rahaa kiinteällä ja suhteellisen pienellä korolla. Sekä lainoitus että valuutan liikkeellelasku tuottavat keskuspankille voittoa. Varojaan keskuspankit sijoittavat muun muassa valtion obligaatioihin. Keskuspankki ohjaa ja valvoo liikepankkeja. Keskuspankki ostaa ja myy arvopapereita muuttaakseen rahakantaa ja säädelläkseen lyhyen ajan nimelliskorkoja. ==Suurimmat keskuspankit== sija Keskuspankki Keskuspankin Varat yhteensä (USD) 1 Yhdysvaltain keskuspankki 8 757 460 000 000 2 Japanin pankki 5 878 875 571 224 3 Kiinan kansanpankki 5 144 760 000 000 4 Saksan keskuspankki 3 103 230 000 000 5 Ranskan keskuspankki 2 138 080 000 000 Lähde: == Katso myös == * Luettelo keskuspankeista * Rahajärjestelmä * Ohjauskorko * Kansainvälinen valuuttarahasto * Maailmanpankki * Kansainvälinen järjestelypankki * Vähimmäisvarantojärjestelmä * Valuuttavaranto * Inflaatio * Fiat-raha * Vapaa pankkitoiminta == Lähteet == Luokka:Pankkitoimi
Shinty

Shinty, camanachd tai iomain on skotlantilainen joukkuepallopeli, joka muistuttaa hyvin paljon sukulaislajejaan hurlingia, maahockeyta ja jääpalloa. Shintya pelataan nykyisin lähes yksinomaan Skotlannin ylämailla. Jääkiekon uskotaan kehittyneen shintyn pohjalta, kun Nova Scotian skotlantilaiset siirtolaiset pelasivat sitä jäällä 1800-luvulla Widsorin pikkukaupungissa. Vielä nykyäänkin kanadalaiset kutsuvat jääkiekon pienpelejä ja muita harrastepelailuja nimellä "shinny". ==Aiheesta muualla== * http://shinty.com/history.htm * http://dmoz.org/Sports/Gaelic/Shinty/ * http://www.uscamanachd.org * http://www.whfp.com * http://www.londonshinty.com * http://www.sportsunion.strath.ac.uk/shinty Luokka:Joukkuepelit Luokka:Mailapelit Luokka:Skotlannin urheilu
Voimavyö

Voimavyö on tietäjän, velhon tai noidan varuste, vyö, jonka uskotaan antavan tälle lisää ruumiin- tai hengenvoimia. Voimavöitä on sekä taruissa että todellisuudessa. Voimavöitä käyttivät useiden pohjoisten kansojen tietäjät, esimerkiksi saamelaiset, karjalaiset ja ilmeisesti skandinaavitkin. Voimavyössä on usein jotain metallista. Skandinaavien Thor-jumalan varusteisiin kuuluu voimavyö Megingjord. Vienankarjalaisen tietäjän voimavyössä on toisesta päästään roikkuva metalliputki, umpiputki, tai useampiakin. Tällöin kyseessä on putkivyö. Kalevalaisessa runoudessa on usein sodankävijän ja loitsijankin varusteeksi mainittu "lustot", "teräsvyöt", "rautapaidat" tai "rautapannat". Nämä on yleensä tulkittu panssaripaidoiksi, mutta jotkut tutkijat, kuten Martti Haavio olettavat, että kyseessä olisivat ainakin joissain tapauksissa taikavarusteet, voimavyöt. ==Lähteet== * Martti Haavio: Suomalainen mytologia (1967) * Martti Haavio: Väinämöinen (1950) Luokka:Skandinaavinen mytologia Luokka:Noaidit Luokka:Suomalaiset myyttiset esineet Luokka:Suomalaiset taikaesineet Luokka:Vyöt
Edward Gierek

Edward Gierek (6. tammikuuta 1913 – 29. heinäkuuta 2001) oli puolalainen kommunistijohtaja. Hän toimi Puolan yhdistyneen työväenpuolueen pääsihteerinä vuosina 1970–1980. Gierek syntyi Zagorzessa, Sosnowiecin esikaupunkialueella, mutta hänen perheensä muutti sittemmin Ranskaan, jossa Gierek vietti nuoruutensa. Hän liittyi Ranskan kommunistiseen puolueeseen vuonna 1931. Kommunistit lähettivät Gierekin Puolaan organisoimaan Sleesian kaivoslakkoja. Gierek asui myös Belgiassa ja liittyi myös Belgian kommunistiseen puolueeseen työskennellessään Watersehein kaivoksilla. Gierek palasi Puolaan vuonna 1948. Puolan parlamentin jäseneksi hänet valittiin vuonna 1957. Katowicen kaupungin puolueorganisaation sihteerinä Gierek toimi vuosina 1957–1970. Gierek edusti nuorta teknokraattipolvea puolueessa. Puolan taloudelliset vaikeudet jouduttivat Gierekin nousua Puolan johtoon joulukuussa 1970 kansan kapinoitua Władysław Gomułkaa vastaan. Gierek nousi Gomułkan tilalle puolueen ensimmäiseksi sihteeriksiTime magazine article from January 4, 1971, The World: Poland's New Regime: Gifts and Promises . Gierek lupasi taloudellisia uudistuksia ja lisäsi valtion velkaaTime magazine article from October 14, 1974, POLAND: Gierek: Building from Scratch . Uudistamalla teollisuutta ja lisäämällä kulutustavaroiden saatavuutta Gierek yritti parantaa Puolan taloutta. Rakennustuotantoa lisättiin merkittävästi. Puolan talous alkoi kuitenkin heikentyä öljykriisin vuoden 1973 aikana. Vuonna 1976 elintarvikkeiden hinnat nousivat. Tämä aiheutti lakkoilua ja levottomuutta Puolassa. Taloudellisten muutosten välttämättömyys ja kommunistipuolueen yksinvalta nostivat Solidaarisuus-liikkeen poliittiseksi vaihtoehdoksi vuonna 1980. Kautensa lopussa Gierekin oli pakko antaa Solidaarisuudelle virallinen asema ja lakko-oikeus. Pian sen jälkeen hän joutui eroamaan, ja valtaan nousi ensin Stanisław Kania ja pian kenraali Wojciech Jaruzelski julisti Puolaan sotatilan 13. joulukuuta 1981. == Lähteet == == Aiheesta muualla == Luokka:Puolalaiset kommunistit Luokka:Puolalaiset poliitikot Luokka:Vuonna 1913 syntyneet Luokka:Vuonna 2001 kuolleet
NR-23

NR-23 on neuvostoliittolainen monissa Neuvostoliiton ja Varsovan liiton lentokoneissa käytetty konetykki. Sen suunnittelijat olivat A. E. Nudelman ja A. A. Rihter, jotka suunnittelivat sen korvaamaan sodanaikaiset NS-23 ja VJa-23 -tykit. Se otettiin käyttöön vuonna 1949. NR-23 on yksiputkinen kaasutoiminen 23 mm konetykki. Se on samankaltainen kuin NS-23, mutta mekaaniset parannukset nostivat sen tulinopeutta yli 50 prosentilla. Teoreettinen tulinopeus on 850 laukausta minuutissa, mutta USAF:n tekemissä sotasaalis-aseiden testeissä tulinopeudeksi todettiin vain 650 laukausta minuutissa. Paranneltu, hiukan raskaampi versio, tyyppimerkinnällä AM-23, oli käytössä pommikoneiden tykkitorneissa. Se on toiminnaltaan samankaltainen, mutta painaa 43 kg ja pystyy huomattavasti suurempaan tulinopeuteen (1 200–1 300 laukausta minuutissa). Kiinan kansantasavalta valmistaa kopioita aseen molemmista versioista Type 23-1 (NR-23) ja Type 23-2 (AM-23) nimillä. NR-23:a käytettiin hävittäjälentokoneissa, kuten MiG-15, Lavotškin La-15, MiG-17 ja joissain MiG-19 -malleissa. AM-23:a käytettiin Antonov An-12, Iljušin Il-28, Mjasištšev M-4, Tupolev Tu-14, Tupolev Tu-16, Tupolev Tu-22, Tupolev Tu-95/Tu-142 ja Tupolev Tu-98 -prototyypin tykkitorneissa. Kun otetaan huomioon asetta käyttäneet maat ja lentokonemallit, niin se on luultavasti ollut kaikkein käytetyin lentokonetykki aikanaan. 1960-luvun puolivälissä tykki korvattiin Neuvostoliiton käytössä kaksiputkisella Grjazev-Šipunov GŠ-23L:llä. NR-23:n mekanismia kehitettiin valmistettaessa voimakkaampi 30 mm NR-30 -tykki, jota käytettiin MiG-19-koneessa ja joissakin MiG-21-malleissa. Tätä tykkiä saatettiin käyttää myös Almaz-sarjan sotilasavaruusasemissa. ==Tekniset tiedot== * Tyyppi: yksiputkinen konetykki * Kaliiperi: 23 mm * Toiminta: kaasu * Pituus: ei tiedossa * Paino: 39 kg * Tulinopeus: 800 laukausta/min * Lähtönopeus: 690 m/s * Ammuksen paino: 200 g Luokka:Konetykit Luokka:Lentokoneiden konetykit Luokka:Neuvostoliiton asevoimien kalusto
Chemistry

Chemistry () on japanilainen R&B-yhtye;, jonka muodostavat Yoshikuni Dōchin (, s. 17. marraskuuta 1978 Hiroshima) ja Kaname Kawabata (川畑要, s. 28. tammikuuta 1979 Tokio). Yhtye perustettiin vuonna 2001, kun Dōchin ja Kawabata voittivat Asayan-televisio-ohjelman kykyjenetsintäkilpailun. Chemistryn ensimmäinen single ”Pieces of a Dream” julkaistiin 7. maaliskuuta 2001; se nousi Oricon- listan kärkeen ja myi yli miljoona kopiota. Yhtye on julkaissut kolmetoista albumia ja yli 30 singleä. == Julkaisut == * The Way We Are (7. marraskuuta 2001) * Second to None (8. tammikuuta 2003) * Between the Lines (18. kesäkuuta 2003) * One x One (18. helmikuuta 2004) * Hot Chemistry (26. tammikuuta 2005) * Fo(u)r (16. marraskuuta 2005) * Re:fo(u)rm (9. elokuuta 2006) * All the Best (22. marraskuuta 2006) * Face to Face (30. tammikuuta 2008) * Winter of Love (19. marraskuuta 2008) * The Chemistry Joint Album (11. maaliskuuta 2009) * Regeneration (24. helmikuuta 2010) * Chemistry 2001–2011 (2. maaliskuuta 2011) * Trinity (2012) * Chemistry (2019) Lähde: == Lähteet == == Aiheesta muualla == * Chemistry Official Website * Chemistryn Nippop-profiili Luokka:Japanilaiset yhtyeet
Palopiste

Palopiste on lämpötila, jossa palavan aineen lämpötila on niin korkea, että jatkuva palaminen lähtee käyntiin. Palopiste on kullekin palavalle aineelle ominainen lämpötila, joka on hieman kyseessä olevan aineen leimahduspistettä korkeampi lämpötila. == Aiheesta muualla == *ThoughtCo: Fire Point Definition in Chemistry Luokka:Tuli Luokka:Kemialliset ominaisuudet Luokka:Polttoaineet
FK Dynamo Moskova

FK Dynamo Moskova () on moskovalainen jalkapalloseura. Seuran omistaja Boris Rotenberg, yksi Venäjän rikkaimmista liikemiehistä, on pumpannut seuraan huikean summan rahaa. Hänen varoillaan seuraan on hankittu monia tunnettuja pelaajia muun muassa Costinha, Maniche, Seitaridis ja Derlei. Panostuksesta huolimatta Dynamon menestys on 2000-luvulla ollut hyvin vaatimatonta. Seura on voittanut jalkapallossa Neuvostoliiton-mestaruuden vuosina 1936 (kevät), 1937, 1940, 1945, 1949, 1954, 1955, 1957, 1959, 1963 ja 1976 (kevät), yhteensä 11 kertaa. Uefa-cupissa kaudella 1971–1972 seura sijoittui toiseksi häviten loppuottelussa Rangersille. Maalivahtilegenda Lev Jašin pelasi koko seurajoukkueuransa Dynamon riveissä. == Entisiä valmentajia == * Miodrag Božović * Anatoli Byšovets * Valeri Gazzajev * Juri Kalitvintsev * Andrei Kobelev * Dan Petrescu * Oleg Romantsev * Sergei Silkin Kuranyi-Klub Letzter - Silkin wirft hin * Juri Sjomin == Lähteet == == Aiheesta muualla == * Seuran sivusto Dynamo
Nummenmäki

Nummenmäki voi tarkoittaa seuraavia: * Nummenmäki, Hyvinkään kaupunginosa * Nummenmäki eli Nummi, Turun kaupunginosa.
Analyyttinen kieli

Analyyttinen (isoloiva) kieli on morfologisessa typologiassa kieli, jossa kieliopillisten suhteiden ilmaisemiseen käytetään enimmäkseen prepositioita ja postpositioita, toisin kuin synteettisissä kielissä, joissa siihen käytetään enemmän päätteitä.Otavan iso tietosanakirja, osa 1, palsta 482 Äärimmäisen analyyttisissä kielissä sanat eivät taivu ollenkaan suvussa, sijassa tai luvussa. Tunnetuin tällainen kieli on kiina, ja näitä ovat myös Kaakkois- Aasian kielet kuten thai tai vietnam. Pääosin analyyttisia, mutta hieman taivutustakin käyttäviä kieliä ovat esimerkiksi jotkin germaaniset ja romaaniset kielet. == Lähteet == Luokka:Kielitypologia
Kalifornian yliopisto

Kalifornian yliopisto (, lyhenne UC) on julkinen yliopistojärjestelmä Kaliforniassa. Kalifornian yliopistossa on yhteensä yli 209 000 opiskelijaa ja yli 1,4 miljoonaa alumnijäsentä. Yliopisto hallinnoi vuonna 2011–2012 yli kymmenen miljardin dollarin lahjoitusvaroja. Vuonna 2012 se sai uusia lahjoituksia 405 miljoonaa dollaria. ==Yleistä== Kalifornian yliopisto on perustettu Oaklandissa vuonna 1868. Aluksi yliopistolla oli kymmenen opettajaa ja opiskelijoita 38. Nykyisin yliopistoon kuuluu kymmenen kampusyliopistoa, viisi lääketieteellistä tiedekuntaa ja sairaalaa, kolme oikeustieteellistä tiedekuntaa sekä maatalouteen ja luonnonvaroihin keskittynyt kansallinen yksikkö. Yliopistosta käsin hallinnoidaan myös kolmea kansallista laboratoriota. Kalifornian yliopiston hallinnollinen keskus sijaitsee yhä Oaklandissa Berkeleyn lähistöllä. Yliopiston tunnuslause on latinankielinen Fiat lux eli 'tulkoon valkeus'. ==Kampukset == Kampus Sijainti Pinta-alaAnnual Financial Report 2005-06, s. 91 (eekkeriä) Perustettu Oppilasmäärä (syksy 2006) Toimintakulut (USD) (2006) Urheiluseuran nimi Sijoitus (U.S. News) Kalifornian yliopisto (Berkeley) Berkeley 6 767 1868 33 933 1 589 122 000 Golden Bears 21 Kalifornian yliopisto (Davis) Davis 7 098 1905 30 475 2 267 719 000 Aggies 47 Kalifornian yliopisto (Irvine) Irvine 1 521 1965 25 871 1 421 290 000 Anteaters 44 Kalifornian yliopisto (Los Angeles) Los Angeles 419 1919 38 218 3 387 573 000 Bruins 26 Kalifornian yliopisto (Merced) Merced 7 045 2005 1 286 67 387 000 Bobcats Kalifornian yliopisto (Riverside) Riverside 1 911 1954 16 875 459 885 000 Highlanders 88 Kalifornian yliopisto (San Diego) San Diego 2 141 1959 26 868 2 084 925 000 Tritons 38 Kalifornian yliopisto (San Francisco) San Francisco 181 1873 4 326 2 481 626 000 ei seuraa Kalifornian yliopisto (Santa Barbara) Santa Barbara 989 1958 21 082 620 208 000 Gauchos 47 Kalifornian yliopisto (Santa Cruz) Santa Cruz 6 088 1965 15 364 451 656 000 Banana Slugs 76 ==Lähteet== * * ===Viitteet=== == Aiheesta muualla == * Yliopiston viralliset sivut Luokka:Kalifornian yliopistot ja korkeakoulut
Anthony Raftery

Anthony Raftery, Antoine Ó Raifteiri, Antaine Raiftearaí eli Antaine Ó Reachtubhra (n. 1784 – lokakuu–joulukuu 1835) oli irlantilainen iirinkielinen kansanrunoilija. Raftery syntyi Cill Liadáinissa (engl. Killedan) Mayon kreivikunnassa ja sairastui lapsena isorokkoon, johon kuoli perheen yhdeksästä lapsesta kahdeksan ja Anthony sokeutui. Hän hankki elannon kerjäämällä ruokaa laulamalla, mutta sokeana hän eli elämänsä suuressa köyhyydessä ja kurjuudessa Mayon ja Galwayn kreivikuntia kierrellen. Hänellä oli jonkin aikaa vaimo tai tyttöystävä nimeltä Siobhán, jonka kanssa hän sai pojan ja tyttären. Pojasta tuli viulunsoittaja sirkukseen. Raftery kuoli vuonna 1834. Vanhoilla päivillään hän ehti kuulla Daniel O'Connellin kampanjasta irlantilaisten katolisten oikeuksien puolesta, ja hän sanoitti O'Connellin kannattajille taistelulauluja. Kun irlantilainen älymystö vuonna 1900 heräsi arvostamaan maansa vanhaa kulttuuria, Rafteryn oletetulle haudalle pystytettiin Augusta Gregoryn aloitteesta muistomerkki. Rafteryn runoja ja lauluja on säilynyt viitisenkymmentä. Iirinkieliset yhtyeet esittävät niitä Irlannissa edelleen. Tunnetuimpia ovat "Eanach Dhúin", valituslaulu nuorten hengen vaatineen veneonnettomuuden johdosta, ja "Na Buachaillí Bána", jonka Raftery kirjoitti taistelulauluksi maaseudulla vaikuttaneelle niin sanottujen Valkoisten poikien (engl. Whiteboys, iiriksi Buachaillí Bána) katoliselle salaseuralle. Huomattava osa Rafteryn runoista on kuitenkin sidoksissa aikansa politiikkaan eikä uuvuttavan protestantti- ja englantilaisvastaisuutensa vuoksi oikein sovellu nykyaikana esitettäväksi. ==Kirjallisuutta== *Raiftearaí - Amhráin agus Dánta. Toimittanut Ciarán Ó Coigligh. An Clóchomhar Teoranta, Baile Átha Cliath 1986, toinen painos 2000 Luokka:Irlantilaiset runoilijat Luokka:Vuonna 1784 syntyneet Luokka:Vuonna 1835 kuolleet
Princeton

Princeton tarkoittaa seuraavia: * Princeton, jokin useista samannimisistä asutuskeskuksista Yhdysvalloissa, esimerkiksi: ** Princeton, kaupunki Floridan osavaltiossa ** Princeton, kaupunki Illinoisin osavaltiossa ** Princeton, yliopistostaan tunnettu kaupunki New Jerseyn osavaltiossa * Princetonin yliopisto, yliopisto New Jerseyn Princetonissa * Princetonin jäätikkö, jäätikkö Alaskan osavaltiossa Yhdysvalloissa * Chazz Princeton, hahmo anime ja mangasarjassa Yu-Gi-Oh! GX. ;Yhdysvaltain laivasto *USS Princeton (1843), 14-tykkinen höyrylaiva *USS Princeton (1851), 10-tykkinen klipperi *USS Princeton (PG-13), tykkivene *USS Princeton (CVL-23), Independence-luokan lentotukialus *USS Princeton (CV-37), Essex-luokan lentotukialus *USS Princeton (CG-59), ohjusristeilijä.
Kauppakeskus Kluuvi

Kauppakeskus Kluuvi on kauppakeskus Helsingin ydinkeskustassa Kluuvin kaupunginosassa Aleksanterinkadulla. Kauppakeskus avattiin alun perin 15. maaliskuuta 1989. Vanhan Kluuvin on suunnitellut arkkitehtitoimisto Castrén- Jauhiainen-Nuuttila Oy. Kauppakeskus muodostuu eri ikäisistä kiinteistöistä, vanhimmat osat ovat peräisin 1800-luvulta. Kauppakeskuksen tiloja ja konseptia uudistettiin vuonna 2011. Kauppakeskus käsittää Aasi-korttelin länsiosan. Se muodostuu viidestä rakennuksesta (Aleksanterinkatu 7b, Aleksanterinkatu 9, Kluuvikatu 5, Kluuvikatu 7 ja Yliopistonkatu 6), jotka on yhdistetty toisiinsa korttelin keskelle rakennetulla valopihalla. Rakennuksista Aleksanterinkatu 9 on entinen Elannon tavaratalo (Veikko Leistén 1952), jonka graniittista julkisivua koristaa Aimo Tukiaisen veistämä, työläisperhettä esittävä reliefi. Kluuvikatu 5 ja Yliopistonkatu 6 ovat vanhoja asuin- ja liikerakennuksia 1800-luvulta, ja niistä on säilytetty ainoastaan julkisivut. Aleksanterinkatu 7b ja Kluuvikatu 7 ovat Castren-Jauhiainen-Nuuttilan suunnittelemia, korttelia täydentäviä uudisrakennuksia. Kauppakeskus avautui remontin jälkeen 14. lokakuuta 2011 uudistettuna. Uudistetun Kluuvin suunnittelijoina toimivat Trium Arkkitehdit Oy ja Arkkitehtitoimisto Kari Hyvärinen Oy. Uuteen valikoimaan kuuluivat muun muassa vaatekaupat Brothers, Carlings, Filippa K, Fred Perry, Gina & Lucy, G-Star RAW, Ivana Helsinki, Superdry, Tiger of Sweden ja 2or+ by YAT, Apple-jälleenmyyjä Tector, lautailuliike Volcom, kosmetiikkamyymälät Body Shop ja Inglot, McDonald’s, kahvilat Belge ja Robert’s Coffee sekä kauneusklinikka Ainola. Vuonna 2023 moni näistä ei enää toimi Kluuvissa, vaan liikkeitä ovat urheiluliike XXL, vaateliike Maranello, kenkäkauppa Skechers, kukkakauppa Kluuvin Kukka, kampaamo Kluuvin liiteri ja parturiliike M Room sekä ravintoloita ja kahviloita Belge, Espresso House, Fratello, Hanko Sushi, Joe & The Juice, Meillä Safars, More Tea, Olivia Kluuvi, Oppa Korean BBQ, Paulig Kulma, Speakeasy, Subway, The Other One, Vibami ja Wok and Noodle. Pääkaupunkiseudun verotoimisto muutti Kluuvista Hämeentielle vuonna 2021. == Tietoa kauppakeskuksesta == * Liikkeitä: 41 * Kerroksia: 4 * Vuokrattava pinta-ala / kauppakeskus: noin 10 000 m² * Pysäköintipaikkoja (P-Kluuvi): 725 ==Lähteet== == Aiheesta muualla == * Kauppakeskus Kluuvin kotisivut * thumb|center|upright=3.5|Kluuvin sisätiloja ennen uudistusta. Kuva vuodelta 2005. Kluuvi Luokka:Kluuvi
Taifuuni Nabi

Taifuuni Nabi oli trooppinen hirmumyrsky, joka riehui läntisellä Tyynellämerellä syyskuussa 2005. Nabi on korean kielen "perhosta" tarkoittava sana. Se muodostui trooppisesta matalapaineesta Saipanin itäpuoliselle alueelle 29. elokuuta 2005 kello 06.00 UTC. 30. elokuuta Nabi saavutti taifuunin voimakkuuden, ja ohitti se Saipanin ja Guamin 31. elokuuta. Japanin rannikolla Nabi aiheutti ainakin 21 ihmisen kuoleman. Maanvyöryt surmasivat useita ihmisiä Kyūshūn saarella, ja sadattuhannet jäivät ilman sähköjä. Japani evakuoi 10 000 ihmistä eteläisiltä saariltaan.Image of the day: Nabi Earth Observatory Nabin vaikutukset tunnettiin myös Etelä-Koreassa. Busanissa satoi 152 mm, ja myrkytuulet repivät puita juuriltaan. Vietnamilainen rahtialus ajoi karille Pohangin satamassa. == Lähteet == Nabi Luokka:Vuoden 2005 luonnonmullistukset
Constantius III

Flavius Constantius tai Constantius III (kuoli 2. syyskuuta 421) oli Länsi- Rooman keisari vuonna 421. Stilichon kuoleman jälkeen Constantiuksesta tuli keisari Honoriuksen magister militum, valtakunnan korkein sotilaskomentaja. Kukistettuaan usurpaattori Constantinus III:n Galliassa vuonna 411 hänelle annettiin patriisin arvo. Hän löi gootit vuonna 412. Honorius antoi hänelle vaimoksi siskopuolensa Galla Placidian vuonna 417 ja 8. helmikuuta 421 hän teki Constantiuksesta kanssahallitsijansa. Konstantius kuoli kuitenkin jo samana vuonna. Constantius ja Galla Placida saivat kaksi lasta, tulevan keisarin Valentinianus III:n ja tyttären Justa Grata Honorian. Luokka:Rooman keisarit Luokka:Syntymävuosi tuntematon Luokka:Vuonna 421 kuolleet
Nedrick Young

Nedrick Young (23. maaliskuuta 1914 Philadelphia – 16. syyskuuta 1968 Hollywood) oli yhdysvaltalainen elokuva-alan monitoimimies, joka kunnostautui niin näyttelijänä kuin käsikirjoittajanakin. Hän käsikirjoitti muun muassa elokuvan Jailhouse Rock (1957), jonka pääosia esittivät Elvis Presley ja Judy Tyler. Young joutui vuonna 1953 Hollywoodin mustalle listalistalle koska kieltäytyi todistamasta komitealle joka tutki kommunisteiksi tai kommunistisympatioista epäiltyjä henkilöitä. Listalle saattoi joutua myös sellaisia henkilöitä joilla oli kommunisti tuttavia tai kannattivat liberaaleja aatteita. Työnsaanti vaikeutui henkilöillä jotka olivat joutuneet listalle, ja sen vuoksi Young käytti sen takia muun muassa nimiä Nathan E. Douglas, Nathan Douglas ja Ned Young. Listalle joutuneille ei myöskään myönnetty vuodesta 1957 lähtien Oscar-palkintoja koska Yhdysvaltain elokuva- akatemia muutti sääntöjä niin ettei kommunistipuolueen jäsenille tai todistamisesta kieltäytyneille myönnetä palkintoa. Sen vuoksi käsikirjoittajat alkoivat kirjoittaa salanimillä ja siitä seurasi ongelmia kun he saivat Oscar- palkintoja salanimillä ja selittäminen tuli vaikeaksi. Vuonna 1959 oli tiedossa että palkinto elokuvasta Kahle oli tulossa käsikirjoittaja Nathan E. Douglasille ja sen toiselle käsikirjoittalle niin elokuva-akatemia kumosi säännön. == Lähteet == == Aiheesta muualla == * * Luokka:Yhdysvaltalaiset käsikirjoittajat Luokka:Yhdysvaltalaiset näyttelijät Luokka:Oscar-palkinnon saajat Luokka:Vuonna 1914 syntyneet Luokka:Vuonna 1968 kuolleet
Nathan Douglas

Nathan Douglas (s. 4. joulukuuta 1982) on brittiläinen kolmiloikkaaja. Hän osallistui vuonna 2004 Ateenan olympialaisiin, mutta jäi karsintaan. Seuraavana vuonna hän oli neljäs Madridin sisäratojen EM-kisoissa, mutta karsiutui Helsingin MM-kisoissa. Vuonna 2006 hän sijoittui Moskovan sisäratojen MM-kisoissa seitsemänneksi ja voitti hopeaa Göteborgin EM-kisoissa tuloksella 17,21 m. Seuraavana vuonna hän voitti jälleen hopeaa Birminghamin sisäratojen EM-kisoissa tuloksella 17,47 m. Vuonna 2008 hän osallistui Pekingin olympialaisiin, mutta ei selviytynyt loppukilpailuun. Berliinin MM- kisoissa 2009 ja Barcelonan EM-kisoissa 2010 hän oli kymmenes. Kansainyhteisön kisoissa hän sijoittui neljänneksi 2010 ja 11:nneksi 2014. Hän karsiutui loppukilpailusta Amsterdamin EM-kilpailuissa 2016. Hän sijoittui 2018 Kansainyhteisön kisoissa viidenneksi ja Berliinin EM-kilpailuissa kuudenneksi. Glasgow'n EM-hallikilpailuissa 2019 hän sijoittui seitsemänneksi. Hänen ennätyksensä on 10. heinäkuuta 2005 Manchesterissa hypätty 17,64 m. Sisäradoilla hän on hypännyt 17,47 m, 3. maaliskuuta 2007 Birminghamissa. ==Lähteet== Luokka:Brittiläiset kolmiloikkaajat Luokka:Vuonna 1982 syntyneet Luokka:Elävät henkilöt
Pandro S. Berman

Pandro Samuel Berman (28. maaliskuuta 1905 Pittsburgh, Pennsylvania – 13. heinäkuuta 1996 Beverly Hills, Kalifornia) oli yhdysvaltalainen elokuvatuottaja ja -leikkaaja. Hän tuotti muun muassa elokuvan Jailhouse Rock (1957). == Valikoitu filmografia == * Continental – hupainen avioero (The Gay Divorcee) (1934) * Naisen orja (Of Human Bondage) (1934; Bette Davis) * 19-vuotiaana (Alice Adams) (1935) * Top Hat (1935) * Maria Stuart (Mary of Scotland) (1936) * Saanko luvan? (Shall We Dance?) (1937; ei mainittu teksteissä) * Suuri hetki (Stage Door) (1937) * Notre Damen kellonsoittaja (The Hunchback of Notre Dame) (1939; Charles Laughton) * Revyytyttö (Ziegfeld Girl) (1941) * Rio Rita (1942) * Lohikäärmeen satoa (Dragon Seed) (1944) * Yli esteitten (National Velvet) (1944) * Laulu Venäjästä (Song of Russia) (1944; uncredited) * Dorian Grayn muotokuva (The Picture of Dorian Gray) (1945; Hurd Hatfield) * Kolme muskettisoturia (The Three Musketeers) (1948) * Rouva Bovary (Madame Bovary) (1949) * Morsiamen isä (Father of the Bride) (1950; Spencer Tracy ja Joan Bennett) * Ivanhoe (1952) * Zendan vanki (The Prisoner of Zenda) (1952) * Pyöreän pöydän ritarit (Knights of the Round Table) (1953) * Oma kyyhkyslakkamme (The Long, Long Trailer) (1954) * Älä käännä heille selkääsi (Blackboard Jungle) (1955) * Risteysasema (Bhowani Junction) (1956) * Teetä ja sympatiaa (Tea and Sympathy) (1956) * Jailhouse Rock (1957) * Karamazovin veljekset (The Brothers Karamazov) (1958) * Äiti tietää rakkaudesta (The Reluctant Debutante) (1958) * Ei rahasta (Butterfield 8) (1960) * Nuoruuden suloinen lintu (Sweet Bird of Youth) (1962) * Kosketus onneen (A Patch of Blue) (1965) == Lähteet == == Aiheesta muualla == * * Luokka:Yhdysvaltalaiset elokuvatuottajat Luokka:Yhdysvaltalaiset elokuvaleikkaajat Luokka:Vuonna 1905 syntyneet Luokka:Vuonna 1996 kuolleet
Hylje

Hylje tarkoittaa seuraavia asioita: * eväjalkaiset eli hylje-eläimet (Pinnipedia), petoeläinten lahkoon kuuluva nisäkäslajiryhmä * hylkeet eli varsinaiset hylkeet (Phocidae), nisäkäsheimo * korvahylkeet (Otariidae), nisäkäsheimo * öljyntorjunta-alus Hylje, suomalainen öljyntorjunta-alus. Luokka:Täsmennyssivut
Kathryn Hereford

Kathryn Hereford (2. joulukuuta 1910 Virginia, Yhdysvallat - 17\. joulukuuta 1993 Los Angelesin piirikunta) oli pienen uran elokuva-alalla tehnyt tuottaja. Hereford vastasi muun muassa Elvis-elokuvan Rock'n roll -suosikki (1957) tuottamisesta. ==Aiheesta muualla== * Luokka:Yhdysvaltalaiset elokuvatuottajat Luokka:Vuonna 1910 syntyneet Luokka:Vuonna 1993 kuolleet
Argonne National Laboratory

Argonne National Laboratory on yksi Yhdysvaltojen suurimmista energian tutkimuskeskuksista. Se on myös kansakunnan ensimmäinen kansallinen laboratorio, joka aloitti toimintansa vuonna 1946. Argonne on Chicagon yliopiston metallurgian laboratorion suora jälkeläinen, joka oli osana toisen maailmansodan aikaista Manhattan-projektia. Vuonna 1942 joulukuun 2. päivänä Enrico Fermi ja noin 50 kollegaansa kehittivät maailman ensimmäisen ydinketjureaktion. Sodan jälkeen Argonne luovutti ydinreaktorikehityksensä rauhanomaisiin tarkoituksiin. Vuosien saatossa Argonne on laajentanut tutkimustaan monille muille tieteen osa-alueille kuten tekniikan ja teknologian saralle. Argonne ei ikinä ole toiminut aseiden kehittelyyn osallistuneena laboratoriona. Nykyisin laboratoriolla on noin 2 900 työntekijää, joista tuhat on tieteilijöitä ja insinöörejä ja noin 600:lla on tohtorin tutkinto. Argonne'n vuosittainen operatiivinen budjetti on noin 475 miljoonaa dollaria johtuen useista sadoista tutkimusprojekteista, jotka vaihtelevat atomitutkimuksesta ilmaston muutoksen tutkimukseen. Vuodesta 1990 Argonne on tehnyt yhteistyötä yli 600 yrityksen ja lukuisten osavaltioiden järjestöjen ja organisaatioiden kanssa. ==Argonne ja tiede== Tieteen sektorilla Argonne toimii seuraavilla osa-alueilla: Yleistiede etsii ratkaisuja moniin tieteellisiin haasteisiin. Näitä ovat muun muassa kokeellinen ja teoreettinen materiaalitutkimus, fysiikka, kemia, biologia, energiafysiikka sekä matematiikka ja informaatiotieteet mukaan lukien ohjelmointi. Argonne'n yleistiede etsii ratkaisuja jokapäiväisiin yhteiskunnallisiin teknologisiin läpimurtoihin. Tieteentutkimus: laboratorioiden suunnittelu, rakentaminen ja toiminta sivistyneisiin tutkimusmenetelmiin saattaisivat olla liian kalliita yksittäiselle yritykselle tai yliopistolle rakentaa ja ylläpitää. Siksi näihin tarkoituksiin käytetään tiedemiehiä Argonne'sta, mutta myös teollisuussektorilta, akateemisista laitoksista ja muista laboratorioista. Energiantutkimus-ohjelma etsii ratkaisuja luotettavaan energian toimitusketjuun ja puhtaaseen luontoystävälliseen energiantuotantoon ja -käyttöön tulevaisuudessa. Argonne'n tiedemiehet ja tutkijat kehittävät edistyksellisiä energiansäilöntäkeinoja ja polttoainekennoja, mutta myös energian jakelu- ja tuotantokeinoja ja varastointimenetelmiä. Ympäristöjohtaminen tarkoittaa ympäristönhallintamenetelmiä ja ratkaisuja kansallisiin ympäristökysymyksiin. Tutkimuskohteina ovat vaihtoehtoiset energiamuodot, ympäristöriskien hallinta ja arviointi, jätehaittojen ympäristönhallinta ja minimoiminen, elektrometallurginen uhka sekä uudet menetelmät ja teknologiat koskien ympäristön saastumisen torjuntaa ja ydinvoimalaitosten ikääntymisen ehkäisemistä. Kansallinen turvallisuus: Argonne'n vahvuudet liittyvät ydinpolttoaineketjun asiantuntevaan hallintaan, biologiaan, kemiaan ja systeemien mallintamiseen ja analyyseihin. Tämä auttaa kehittämään uudenlaisia välineitä, joilla voidaan ehkäistä biologisia, kemiallisia ja radioaktiivisia uhkia. Luokka:Yhdysvaltain tutkimuslaitokset
Allied Artists

Allied Artists Pictures Corporation on entinen elokuvanjakeluyhtiö, joka lopetti toimintansa 1970-luvun lopulla. Internet Movie Database -tietokannan mukaan viimeinen yhtiön levittämä elokuva oli vuonna 1978 valmistunut Amore, piombo e furore -niminen elokuva. Yhtiö oli jo ajautumassa vararikkoon 1960-luvulla, mutta yhtiön pelasti Elvis Presleyn tähdittämä elokuva Tyttöjen Elvis vuodelta 1965. Luokka:Yhdysvaltalaiset elokuvayhtiöt